เปิดโครงการ กระต่ายคลองเตย จิตอาสาช่วยเหลือสังคม ทำประโยชน์ส่วนรวม
ประธาน อปพร. เขตคลองเตย เปิดโครงการจิตอาสา ในชื่อ กระต่ายคลองเตย ทำงานช่วยเหลือสังคม ตามวัตถุประสงค์ เสียสละ ร่วมมือ ร่วมใจทำประโยชน์เพื่อส่วนรวม ลดปัญหา พัฒนาคุณภาพชีวิตวันที่ 23 ม.ค. นายสุชัย พงษ์เพียรชอบ ประธาน อปพร. เขตคลองเตย ได้เปิดโครงการจิตอาสาใช้ชื่อว่าทีมงาน กระต่ายคลองเตย จัดตั้งจิตอาสาขึ้นมาเพื่อรับใช้สังคม วัตถุประสงค์เพื่อให้คนในชุมชนรู้จักความเสียสละ ความร่วมมือ ร่วมใจ ในการทำประโยชน์เพื่อส่วนรวม ช่วยลดปัญหาที่เกิดขึ้นในสังคม ช่วยกันพัฒนาคุณภาพชีวิต เพื่อเป็นหลักการในการดำเนินชีวิต ช่วยแก้ปัญหาและสร้างสรรค์ให้เกิดประโยชน์สุขแก่สังคม ให้ความช่วยเหลือผู้ตกทุกข์ได้ยาก หรือผู้ที่ร้องขอความช่วยเหลือเท่าที่จะทำได้นายสุชัย กล่าวว่า ได้เปิดโครงการจิตอาสากระต่ายคลองเตยขึ้นมา ก็มีการบริการตัดผมฟรีให้แก่เด็กและประชาชนทั่วไป พร้อมทั้งมอบแพมเพิร์สแก่ผู้ป่วยติดเตียง มอบรถเข็นสำหรับผู้ป่วยและผู้พิการเพื่อใช้ในการเดินทางได้สะดวกมากขึ้น นอกจากนี้ ได้เข้าไปช่วยเหลือด้านสาธารณูปโภคของประชาชนในคลองเตย เนื่องจากมีประชาชนได้ร้องขอให้ช่วยแก้ไขปัญหาต่างๆ เช่น พื้นถนนเป็นหลุมเป็นบ่อ แสงไฟสว่างทางเดินไม่เพียงพอในพื้นที่ชุมชนคลองเตยนายสุชัย กล่าวต่อว่า เราเริ่มจากแก้ไขพื้นถนนบางจุดที่เป็นหลุมเป็นบ่อให้เรียบเสมอกันเพื่อความปลอดภัยของประชาชนที่สัญจรทางถนนให้ได้รับความสะดวกและปลอดภัยยิ่ง ส่วนพื้นถนนบางจุดที่มีน้ำท่วมขัง ทางทีมงาน ได้ดำเนินการเทพื้นให้สูงขึ้น เพื่อความสะดวกของพี่น้องประชาชน รวมทั้งเรื่องแสงสว่างไม่เพียงพอ ทางทีมงานฯ ได้ดำเนินการติดตั้งแผงโซลาร์เซลล์ตามจุดต่างๆ ที่มีไฟสว่างไม่เพียงพอเมื่อประชาชนประสบปัญหาต่างๆ ในพื้นที่ คลองเตย อาทิ เกิดเหตุเพลิงไหม้หรืออุบัติเหตุต่างๆ มักแจ้งมาที่ทีมงานให้ดำเนินการช่วยเหลือ และขอเข้าร่วมเป็นทีมงานจิตอาสาในนาม กระต่ายคลองเตย เป็นจำนวนมาก ซึ่งปัจจุบันเมื่อเกิดปัญหาในพื้นที่ หรืออุบัติเหตุต่างๆ ทางประชาชนสามารถแจ้งทางทีมงานกระต่ายคลองเตยได้ตลอด 24 ชั่วโมง ตามเบอร์ที่ให้ไว้ ทางทีมงานพร้อมประสานงานติดต่อเจ้าหน้าที่จิตอาสาของทีมงานเข้าช่วยเหลือได้ทันที
ประธาน อปพร. เขตคลองเตย เปิดโครงการจิตอาสา ในชื่อ กระต่ายคลองเตย ทำงานช่วยเหลือสังคม ตามวัตถุประสงค์ เสียสละ ร่วมมือ ร่วมใจ ทำประโยชน์เพื่อส่วนรวม ลดปัญหา พัฒนาคุณภาพชีวิต
จิตอาสาคลองเตย,อาสาคลองเตย,กระต่ายคลองเตย,ข่าวทั่วไป